 KINNITATUD 

Narva Peetri Kooli direktori kt
……...2013.a käskkirjaga nr … 

Narva Peetri Kooli palgakorralduse juhend
1. ÜLDSÄTTED 
1.1. Narva Peetri Kooli (edaspidi nimetatud Kool) palgakorralduse alusdokument on direktori kehtestatud palgakorralduse juhend, mis sisaldab palgakorralduse põhimõtteid, sh töötasu maksmise korda.
1.2. Juhendi väljatöötamisel on lähtutud Haridus- ja Teadusministri 06.02.2013.a käskkirjast nr 60 ,,Haridus ja Teadusministeeriumi hallatavate üldhariduskoolide palgakorralduse raamjuhend“, Vabariigi Valitsuse 20.12.2013.a määrusest nr 179 “Põhikooli ja gümnaasiumi õpetaja töötasu alammäär”, Narva Linnavolikogu 21.02.2013.a määrusest nr 6 “Pedagoogide töötasustamise kord” ja Narva Linnavalitsuse 17.03.2004.a määrusest nr 205 “Kohaliku omavalitsuse töötajate töötasudest”.
1.3. Kooli palgakorralduse juhend on avalikult kättesaadav kooli veebilehel. 

1.4. Töötaja töötasu kokku leppimisel ja maksmisel lähtutakse töölepingu seadusest, muudest asjakohastest õigusaktidest, kooli pidaja ja kooli direktori kehtestatud nõuetest ning käesolevast juhendist.
1.5. Töötajate töötasu kokkuleppimisel arvestatakse koolile tööjõukuludeks eraldatud vahendite suurusega.
2. TÖÖTASU MAKSMINE 
2.1. Töötasu arvestusperiood on kalendrikuu. Töötasu arvestatakse ajavahemiku eest, mil töötaja täitis talle pandud ülesandeid. Kui töötajale on kehtestatud täistööajast lühem tööaeg, arvestatakse töötasu proportsionaalselt tööl oldud aja eest.
2.2. Töötasu makstakse üks kord kalendrikuus hiljemalt järgmise kuu 10. kuupäevaks töötaja poolt osundatud pangakontole. Kui palgapäev langeb puhkepäevale, tehakse ülekanne sellele eelneval tööpäeval. Pangakonto muutmisest tuleb töötajal kirjalikku taasesitamist võimaldavas vormis teavitada kooli direktorit.
2.3. Töötajale väljastatakse kirjalik teatis arvestatud töötasu, puhkusetasu ja neist tehtud kinnipidamiste, samuti tema eest arvestatud sotsiaalmaksu ja töötuskindlustusmaksu kohta. Töötajal on õigus saada selgitusi vahetult direktorilt või Narva Linnavalitsuse Kultuuriosakonna raamatupidamisteenistuse raamatupidajalt.

3. TÖÖTAJA TÖÖTASU 
3.1 Töötasu on töötaja töölepingus kokkulepitud töötasu, mis hõlmab kõigi töölepingus ja ametijuhendis kokkulepitud ülesannete täitmist ja ajakulu.
3.2 Töötaja tööülesannetes lepivad direktor ja töötaja kokku töölepingus ja selle lisaks olevas ametijuhendis. Kokkulepitavad tööülesanded mahuvad kokkulepitud tööaega.
3.3 Kokkulepitud töötasutingimusi võib muuta ainult poolte kokkuleppel.
3.4 Töötaja töötasu lepitakse töötaja ja kooli direktori vahel kokku töölepingus. Töötajatega töötasu kokkuleppimisel arvestab kooli direktor töötaja kõiki kokkulepitud tööülesandeid, töökoormust, pädevusi, töötulemusi, kogemusi ja kvalifikatsiooni.
3.5 Kooli direktor ja töötaja võivad alustada läbirääkimisi töötasu tingimuste muutmiseks, kui kokkulepitud tööülesanded muutuvad varasemaga võrreldes keerukamaks või töötaja töötulemused ja kvalifikatsioon on tõusnud.
3.6 Täistööajaga õpetajate töötasu ei või olla madalam Vabariigi Valitsuse poolt kehtestatud õpetajate töötasu, sh klassijuhatamise tasu, alammääradest. Teiste täistööajaga töötajate palk ei või olla madalam Vabariigi Valitsuse määrusega kehtestatud töötasu alammäärast.
3.7 Töötasu kokkuleppimisel peab kooli direktor töötasu suurust töötajale põhjendama.
3.8 Töötaja Töötasu suurus on konfidentsiaalne. Ametiisikutel ei ole õigust töötaja nõusolekuta (välja arvatud seadusega ettenähtud juhtudel) avalikustada andmeid töötaja töötasu kohta.
3.9 Töötasu võib suurendada kuni 20% lähtuvalt töö eripärast, keerukusest või tulemuslikkuse näitajatest.
4. MUUD TASUD 
4.1 Lisatasu võib maksta töötajale tööülesande täitmise eest, mis ei ole määratletud tema töölepingus ja ametijuhendis. Täiendavate tööülesannete täitmises ja lisatasu suuruses lepivad kooli direktor ja töötaja kokku enne töö teostamise algust. Lisatasu täiendavate tööülesannete eest määrab kooli direktor kokkuleppel töötajaga ühekordse või tähtajalise lisatasuna. 

4.2 Lisatasu võib kooli direktor maksta töötajale tööülesande täitmise eest, mis ei ole määratletud tema töölepingus ja ametijuhendis alljärgnevalt:
4.2.1. silmapaistva tegevuse eest klassijuhatajana;
4.2.2. õpilastega läbiviidud klassivälise ürituste eduka korraldamise eest;
4.2.3. õpilaste tulemusliku ettevalmistamise eest olümpiaadideks ja konkurssideks;
4.2.4. pedagoogilise kogemuse jagamise eest (lahtiste tundide läbiviimine, ettekannetega esinemine jm);
4.2.5. õppekava toetavate projektide koostamise ja läbiviimise eest;
4.2.6. uurimistööde juhendamise eest;
4.2.7. õppekava arendustegevuses osalemise eest.
4.3 Kui puuduva töötaja asendamine tingib töötaja poolt ületundide tegemise, hüvitatakse töötajale alusel ületunnitöö. 

4.4 Töötajate asendamisel makstakse tema asendajale tasu vastavalt asendaja töötasule asendatud tundide eest, kui asendatava töötasu on kõrgem kui asendaja töötasu. 

4.5 Preemiat võib maksta tunnustusena töötajale väljapaistvate tööalaste saavutuste eest või erakordse panuse eest ühekordses projektis, lähtudes kooli eelarvelistest võimalustest. Preemia suuruse otsustab kooli direktor igal korral eraldi. 

4.6 Õpetajatele makstakse ühekordset täiendavat töötasu võrdsetel alustel.

